Opiskelijatutkimus 2010

Aineiston pohjalta tehty tilastollinen varianssianalyysi paljastaa, että vastoin suhteellisen yleistä käsitystä varsin monet paljon työssäkäyvät opiskelijat kokevat työssäkäynnin edistävän opiskelujaan. Yksi tapa selittää kyseistä ilmiötä lähtee liikkeelle psyykkisestä terveydestä olettaen, että hyvä psyykkinen terveys edistää opiskelua. Työssäkäynnin voi nähdä eräänlaisena strategisena tapana selviytyä nykyaikaisessa tulevaisuuden kannalta epävarmassa maailmassa, jossa työssäkäynti luo turvallisuudentunnetta ja lisää tunteita paremmasta elämänhallinnasta. Tähän ei välttämättä pelkkä opiskelijastatus riitä. (Aaltonen ym. 1997, 16–17.) Toisin sanoen osa työssäkäyvistä opiskelijoista ehkä tuntee säännöllisemmän ja rutiininomaisemman elämän (jota työntekeminen opiskelujen ohella luo) lisäävän elämänhallintaa, joka vähentää epävarmuuden tunteita.

|  |
| --- |
| **Yksisuuntainen varianssianalyysi** |
|  Kaikki ansiotyöhön käytetyt tunnit viikossa  |
|  | N | Mean | Std. Deviation | Std. Error | 95% Confidence Interval for Mean | Minimum | Maximum |
| Lower Bound | Upper Bound |
| Työnteko edistää opintojani huomattavasti | **94** | **13,97** | 14,909 | 1,538 | 10,91 | 17,02 | 0 | 49 |
| Työnteko edistää opintojani jonkin verran | **201** | **12,27** | 12,423 | ,876 | 10,54 | 14,00 | 0 | 55 |
| Työssäkäynnillä ei ole vaikutusta opintojeni edistymiseen | 950 | 6,86 | 9,598 | ,311 | 6,25 | 7,47 | 0 | 70 |
| Työnteko haittaa opintojeni edistymistä jonkin verran | 818 | 12,06 | 12,974 | ,454 | 11,17 | 12,95 | 0 | 65 |
| Työnteko haittaa opintojeni edistymistä huomattavasti | 399 | 17,43 | 17,837 | ,893 | 15,68 | 19,19 | 0 | 68 |
| Total | 2462 | 11,01 | 13,340 | ,269 | 10,49 | 11,54 | 0 | 70 |

|  |  |  |  |  |  |
| --- | --- | --- | --- | --- | --- |
|  | Sum of Squares | df | Mean Square | F | Sig. |
| Between Groups | 34844,795 | 4 | 8711,199 | 53,097 | ,000 |
| Within Groups | 403098,736 | 2457 | 164,061 |  |  |
| Total | 437943,530 | 2461 |  |  |  |

Työssäkäynti voi luoda korkeamman toimeentulon lisäksi myös parempaa opiskelumotivaatiota. (Toivonen, Julia (2014-11-04)) Tämän voisi niin ikään kuvitella luovan pohjaa aineiston paljastaman joukon käsityksille siitä, että työssäkäynti edistää opiskelua. Edelleen opiskeluaikana hankitulla työkokemuksella on myös nähty olevan positiivisia vaikutuksia tulevaisuuden työllistymisen kannalta. (Aho, Hynninen, Karhunen & Vanttaja 2012, 15–16.) Sitä, miksi osa kyselyyn vastanneista pitää työssäkäyntiä opiskelua edistävänä asiana, voikin varmasti osaksi selittää sillä, että osa aineiston kuvastamista opiskelijoista pitää tulevaisuuden työllistymisen kannalta hyödyllisenä opiskeluaikaista työkokemusta. Tämä hankittu työkokemus siis parantaa itse opiskelun päämäärän toteutumista eli työnpaikan saamista, jolloin luonnollisesti työssäkäynnin voi katsoa edistävän opiskelua, etenkin sen tarkoitusta. Toisaalta on esimerkkejä tutkimuksista, joissa päädytän johtopäätökseen, että valmistumisen jälkeistä työllistymistä edistää merkittävästi ainoastaan oman alan töissä saatu opiskeluaikainen työkokemus. (Karhunen, Hynninen, Pehkonen (2012, 28)) Monesti myös opiskeluaikana oman alan töitä tehneet ja hyvän toimeentulon omanneet opiskelijat kokivat tulevaisuutensa työllistymisen valoisampana (Lavikainen & Nokso-Koivisto 2009, 42–44). Aineiston pohjalta tehdyn logistisen regressioanalyysin mukaan ne, jotka kokevat työnteon edistävän opiskelujaan pelkäsivät vähemmän työttömäksi jäämistä valmistumisen jälkeen. Opiskelijatutkimuksen aineiston pohjalta tehty analyysi on siis samansuuntainen aikaisemman tutkimuksen kanssa, missä opiskeluaikana töitä tekevät ovat luottavaisempia valmistumisen jälkeisen työllistymisen suhteen. Tämän perusteella voisikin tehdä varovaisia johtopäätöksiä siihen suuntaan, että ainakin osa kyseisen käsityksen omanneista opiskelijoista on mahdollisesti tehnyt omaa alaansa vastaavia töitä jo opiskeluaikanaan ja näin omanneet myös hyvän toimeentulon.

Lisäksi opiskelijoiden on havaittu nykyään suhtautuvan välttelevästi opintolainan nostamiseen (Viuhko 2006, 54). Näin ollen analyysin paljastaman ryhmän suopeaa suhtautumista opiskeluaikaiseen työssäkäyntiin niin ikään voisi selittää lainannoston välttämisen kannalta. Työssäkäynti vähentää tarvetta lainalle, jonka vuoksi se edistää tulevaisuuden näkymiä ja näin ollen luo positiivisempia mieleyhtymiä opiskelun ja työn yhteydestä. On kuitenkin huomattava, että työssäkäynnin opiskelua edistävään voimaan uskoneet näkivät nimenomaan työllistymisen valmistumisen jälkeen valoisampana. Sen sijaan tällä ryhmällä ja luottavaisella suhtautumisella tulevaisuuteen ei ilmennyt tilastollisesti merkittävää yhteyttä, joka näyttää selittyvän sillä, että joka tapauksessa valtaosa oli varsin luottavaisia tulevaisuuden suhteen. Vaikka opintolainan nostamisen välttäminen työssäkäynnin avulla voidaan hyvinkin kokea myös negatiivisessa mielessä taakkana, se ei mielestäni poista mahdollisuutta saman positiiviselta tulkinnalta, jossa velkataakan poissaolo katsotaan tulevaisuuden kannalta hyväksi asiaksi. Jollain tapaahan positiivinen kokemus valmistumisen jälkeisestä työllistymisestä liittyy vahvasti yleisestikin tulevaisuuden odotuksiin, vaikka nimenomaisesti tulevaisuuden odotukset olivat varsin hyvät kaikkien vastaajien kohdalla. Lisäksi vastaajien kokemuksilla opintokokonaisuuden antamasta kattavasta perustasta työelämään siirtymiselle ja kokemuksilla työn opiskelua edistävästä vaikutuksesta ei havaittu yhteyttä. Tämän vuoksi näyttääkin siltä, että työssä käymisen opiskelua edistävään vaikutukseen uskoville työllistymisen odotusten kannalta on tärkeämpää yleisemmin vain korkeakoulututkinto ja työssäkäynti opiskelun ohella kuin varsinainen opintokokonaisuuden sisältö. Opiskelun ohella työtä tekevien kokemuksia työssäkäynnin vaikutuksesta opiskeluun saattaakin jakaa se, tekeekö opiskelija omaa alaansa vastaavia töitä. Tällöin työn opiskelua vahingoittava kokemus yhdistyisi niihin, jotka eivät tee oman alansa töitä ja päinvastoin. On varsin järkeenkäypää, että oman alansa töitä tekevä opiskelija kokee työn edistävän opiskelujaan ja parantavan näkymiä työllistymisestä opiskelun jälkeen. Suhteessa tähän vaikuttaa tulkinta loogiselta myös siitä, että vastaavasti ne, jotka tekevät töitä vain toimeentulonsa varmistamiseksi ja lainan välttämiseksi oman alansa ulkopuolella kokevat työn vahingolliseksi opiskeluidensa kannalta, koska tämä vie selvemmin aikaa pois opiskelulta.

Mielenkiintoinen seikka Julia Toivosen (2014) tutkimuksessa on myös havainto siitä, että opiskeluaikaisella työssäkäynnillä on psyykkistä oireilua vähentävä vaikutus. Toisin sanoen työssäkäyvät opiskelijat oireilevat psyykkisesti vähemmän. Vaikka ne, jotka kokivat työssäkäynnin edistävän opiskelua tuskin ovat tietoisia Toivosen tutkimuksen tuloksista, on niillä luultavasti jonkinlaista merkitystä meidän analyysin paljastaman ryhmän kannalta. Työssäkäynti vähentää psyykkistä oireilua, jonka voidaan puolestaan nähdä edistävän opiskelua. Työssäkäymisen opiskelua edistävän vaikutuksen kokeneet opiskelijat eivät ehkä suoraan ajattele näin, mutta on mahdollista, että hyvä psyykkinen terveys ja toisiinsa hyvin limittyvä työ sekä opiskelu luovat positiivisia ajatuksia työssäkäynnin ja opiskelun suhteesta. Tämä selittäisi osaksi monien käsityksiä työn opiskelua edistävästä vaikutuksesta.

|  |
| --- |
| **Selittävät muuttujat logistisessa regressioanalyysissä** |
|  | B | S.E. | Wald | df | Sig. | Exp(B) | 95% C.I.for EXP(B) |
| Lower | Upper |
| Step 1a | **Perusta** |  |  | 7,701 | 4 | ,103 |  |  |  |
| Erittäin hyvin | ,762 | ,760 | 1,005 | 1 | ,316 | 2,142 | ,483 | 9,493 |
| Melko hyvin | ,418 | ,753 | ,309 | 1 | ,578 | 1,519 | ,348 | 6,642 |
| Tältä väliltä | ,324 | ,764 | ,181 | 1 | ,671 | 1,383 | ,310 | 6,178 |
| Melko huonosti | ,166 | ,774 | ,046 | 1 | ,830 | 1,180 | ,259 | 5,386 |
| **Pelko** |  |  | 8,084 | 4 | ,089 |  |  |  |
| Täysin samaa mieltä | -,267 | ,260 | 1,053 | 1 | ,305 | ,766 | ,460 | 1,275 |
| Samaa mieltä | -,553 | ,217 | 6,498 | 1 | **,011** | ,575 | ,376 | ,880 |
| Ei samaa eikä eri mieltä | -,371 | ,195 | 3,622 | 1 | **,057** | ,690 | ,470 | 1,011 |
| Eri mieltä | -,117 | ,163 | ,514 | 1 | ,473 | ,890 | ,647 | 1,224 |
| **Luottavaisuus** |  |  | ,951 | 4 | ,917 |  |  |  |
| Täysin samaa mieltä | ,027 | ,563 | ,002 | 1 | ,961 | 1,028 | ,341 | 3,097 |
| Samaa mieltä | ,191 | ,541 | ,124 | 1 | ,724 | 1,210 | ,419 | 3,491 |
| Ei samaa eikä eri mieltä | ,116 | ,545 | ,045 | 1 | ,832 | 1,123 | ,386 | 3,267 |
| Eri mieltä | ,084 | ,565 | ,022 | 1 | ,882 | 1,087 | ,359 | 3,290 |
| Vakio | -2,422 | ,889 | 7,422 | 1 | ,006 | ,089 |  |  |

Selitettävä muuttuja = Työ edistää opiskelujani (kyllä tai ei)

Perusta = Opintokokonaisuuteni antaa kattavan perustan työelämään siirtymiselle (referenssikategoria: erittäin huonosti)

Pelko= Pelkään joutuvani työttömäksi valmistumisen jälkeen (referenssikategoria: täysin eri mieltä)

Luottavaisuus= Suhtaudun luottavaisesti tulevaisuuteeni (referenssikategoria: täysin eri mieltä)

|  |
| --- |
| **Malli** |
| Step | -2 Log likelihood | Cox & Snell R Square | Nagelkerke R Square |
| 1 | 1910,569a | ,011 | ,022 |
|  |

|  |
| --- |
| **Hosmer and Lemeshow Test** |
| Step | Chi-square | df | Sig. |
| 1 | 5,683 | 8 | ,683 |